EDITORIAL AFERS | editorsvalencians.com
Avinguda Doctor Gómez Ferrer, 55 1º-5ª
961 26 93 94
afers@editorialafers.cat
L'Editorial Afers és un projecte editorial i cultural nascut a Catarroja (País Valencià) el 1983 que vol ser estimulant per a la vida intel·lectual dels nostres països catalanoparlants. Amb les seues revistes periòdiques: Afers. Fulls de recerca i pensament, Mirmanda. Revista de cultura, i amb les col·leccions de llibres: Recerca i pensament, Els llibres del contemporani, Personatges, El món de les nacions, Biografies parcials, Textos clàssics, Els papers del Pavelló de la República, Estudis locals, Mirmanda, Actes i congressos, Literatures, Catàlegs d'Art, Josep Bernat i Baldoví, etc., pretenen oferir materials d’anàlisi que ajuden a madurar les posicions més coherentment progressistes i democràtiques. A aquest objectiu, a més, cal afegir l'ús exclusiu del català com a vehicle de transmissió cultural. L'Editorial Afers vol contribuir a la recerca i al pensament universals i, al llarg dels anys, les persones que hi ha rere el projecte han anat prenent consciència que no volien esdevenir uns mers mercaders de la cultura, sinó que calia apostar fort pel corrent que, com diria Gramsci, pretén organitzar una nova hegemonia, formada en el coneixement i en l’anàlisi.